cyanic-selkie/wikianc huggingface dataset:
தாம்பாளம்
தம்பாளங்கள் பொதுவாக தட்டையானது, பொருட்கள் நழுவுவதைத் தவிர்க்க இதன் விளிம்புகள் உயர்த்தப்பட்டிருக்கும். சிலத் தாம்பாளங்கள் கைப்பிடிகளுடனும், சிலவற்றின் அடிப்புறத்தில் சிறிய காற்பகுதிகளுடனும் தயாரிக்கப்படுகின்றது.
தமிழர்களின் வாழ்வில் தாம்பாளம்
பண்டையகாலத்திலிருந்தே தமிழர்கள் கடவுள்வழிபாடு, திருமணம், சீர்வரிசை செய்தல் போன்ற சமயங்களில் பழங்கள், காய்கறிகள், சீர்பொருட்களை தாம்பாளத்தின் மீது வைத்து எடுத்துச்செல்லுதல் என்பது தொன்று தொட்டு வழக்கமாகும்.
சான்றுகள்
பகுப்பு:அறைகலன்
சயனிமைடு
சயனிமைடுகள் (Cyanimides) என்பவை R1R2N-C N.என்ற அமைப்பில் ஒரு பொதுவான வேதி வினைக்குழுவைப் பகிர்ந்து கொள்ளும் வேதிச் சேர்மங்களின் குழுவைக் குறிக்கும். இக்குழுவை இரண்டாம் நிலை அமீனுடன் சேர்ந்த சயனோ பதிலியாகக் கருதலாம்.
மேற்கோள்கள்
பகுப்பு:வேதி வினைக்குழுக்கள்
மைராஜ் அகமது கான்
மைராஜ் அகமது கான் (Mairaj Ahmed Khan) (பிறப்பு: 2 நவம்பர் 1975, குர்ஜா, புலாந்துசாகர் மாவட்டம்) ஓர் இந்தியக் குறிவைத்துச் சுடுவதில் ஒலிம்பிக் தரக் குறுநெடுக்க வகையில் வல்லவர். இவர் 2015 இல் உலோனாட்டோவில் நடந்த குறுநெடுக்க ஒலிம்பிக் ஒதுக்கீட்டுக்கான போட்டியில் வெற்றிபெற்றார். இவ்வகையில் வென்றதில் இவரே முதல் இந்தியர் ஆவார்.
செயப் பிரகாஷ் நாராயண் பன்னாட்டு வானூர்தி நிலையம்
செயப் பிரகாஷ் நாராயண் வானூர்தி நிலையம் (Jay Prakash Narayan Airport,  பீகார் மாநிலத்தின் தலைநகரம்   பட்னாவில் அமைந்துள்ள பன்னாட்டு வானூர்தி நிலையம் ஆகும். இது பட்னாவிற்கு தென்மேற்கே 5 km தொலைவில் அமைந்துள்ளது. இந்திய விடுதலை இயக்க வீரரும் புகழ்பெற்ற சமூகநீதி அரசியல்வாதியுமான செயப் பிரகாஷ் நாராயணனின் பெயர் இந்த வானூர்தி நிலையத்திற்குச் சூட்டப்பட்டுள்ளது. பீகார் மாநிலத்தில் உள்ள இரண்டு பன்னாட்டு வானூர்தி நிலையங்களில் இது ஒன்றாகும்; மற்றது கயையில் உள்ள கயை வானூர்தி நிலையம் ஆகும். . இருப்பினும், பட்னா வானூர்தி நிலையம் கட்டுப்படுத்தப்பட்ட பன்னாட்டு வானூர்தி நிலையமாகவே வகைப்படுத்தப்பட்டுள்ளது; இங்குள்ள ஓடுபாதைகள் சிறியதாக, பெரிய வானூர்திகள் வந்து செல்ல தகுந்தவையாக இல்லை.  2015-16 ஆண்டில் பயணிகள் போக்குவரத்து 32& வளர்ச்சியடைந்துள்ள இந்த வானூர்தி நிலையம்  நெருக்கடிமிக்க இந்திய வானூர்தி நிலையங்களில் 17ஆம் இடத்தில் உள்ளது. கூடிவரும் போக்குவரத்தைச் சமாளிக்க இந்திய வானூர்தி நிலையங்கள் ஆணையம் இந்த வானூர்தி நிலையத்தின் கட்டமைப்பை நவீனப்படுத்தவும் விரிவாக்கவும் திட்டமிட்டு வருகிறது. இந்த விரிவாக்கம் 2021இல் முடிவடையும் என மதிப்பிடப்பட்டுள்ளது. . இது தவிரவும் பித்தா வான்படை வானூர்தித் தளத்தில் குடிசார் வளாகமொன்றை உருவாக்கி அதனை பட்னாவிற்கான இரண்டாவது மாற்று வானூர்தி நிலையமாக பயன்படுத்தவும் திட்டமிட்டுள்ளது..
விரிவாக்கம்
பட்னா வானூர்தி நிலையத்திற்கு அடுத்து உலகத்தர இரண்டடுக்கு கட்டிடம் கட்டிட 13 ஏக்கரா நிலத்தை மாநில அரசு கொடுக்கவுள்ளது; இதற்கு மாற்றாக பட்னாவின் அனிசாபாத்தில் தன்னிடமுள்ள 11.35 ஏக்கர் நிலத்தை  இந்திய வானூர்தி நிலையங்கள் ஆணையம் பீகார் அரசுக்கு திருப்பியளிக்கும். இந்திய வானூர்தி நிலையங்கள் ஆணையம் 2035ஆம் ஆண்டு வரையாவது வான் இயக்கங்களை தக்கவைக்கத் தேவையான அளவில் தற்போதைய முனையத்தை விரிவாக்கத் திட்டமிட்டுள்ளது; ஆண்டுக்கு 30 இலக்கப் பயணிகளை மேலாளும் திறன் கொண்டதாக இருக்கும். புதிய முனையக் கட்டிடம் தற்போதுள்ள முனையக் கட்டிடத்துடன் விண்பாலத்தால் இணைக்கப்பட்டிருக்கும். தவிரவும், 20 கிமீ தொலைவில் இந்திய வான்படையின் கட்டுப்பாட்டில் உள்ள பீதா வான்தளத்தில் குடிசார் வளாகமொன்றைக் கட்டமைக்கவும் திட்டமிட்டுள்ளது. இது பெரிய வானூர்திகள் வந்து செல்லுமளவில் இருக்கும். அக்டோபர் 2016 இல் புதிய வானூர்தி நிலையத்தை பித்தாவில் அமைக்கும் திட்டத்தை பட்னாவின் பெருந்திட்டத்தின் அங்கமாக்க பீகார் ஆய அமைச்சரவை ஒப்புதல் அளித்தது. இங்கு புதிய வானூர்தி நிலையம் அமைக்க மாநில அரசு 126 ஏக்கர் நிலத்தை கையகப்படுத்த உள்ளது. தற்போதைய ஓடுபாதையின் நீளம் 2,286 மீட்டராக இருந்தாலும் இடச் சிக்கல்களால் வானூர்திகள் எழும்ப 1,954 மீட்டர் நீளமே பயன்படுத்தக்கூடியதாக உள்ளது. முனையக் கட்டிடத்தின் பரப்பு தற்போதுள்ள 7,200 சதுர மீட்டர்களிலிருந்து 57,000 சதுர மீட்டர்களாக விரிவாக்கப்படும். புதிய முனையக் கட்டிடம் இரண்டடுக்கு கட்டிடமாக அமையும். இதில் ஆறு வானூர்திபாலங்களும் ஒரேநேரத்தில் 14 வானூர்திகளை நிறுத்துமளவில் வான்பக்கத் தளப் பரப்புடன் அமைக்கப்படுகின்றது. தற்போதைய வானூர்தி நிலையத்தில் நான்கு வானூர்திகளே நிறுத்த இயலும். இந்த விரிவாக்கத்தின்போது தற்போதுள்ள பல கட்டிடங்கள் இடிக்கப்பட உள்ளன; இவற்றில் வானூர்தி நிலைய ஊழியர் குடியிருப்புகள், ஐஏஎஸ் பவன், வானிலை ஆய்வுமையம், பீகார் பறக்கும் சங்கம் ஆகியனவும் அடங்கும். புதிய வான்க் கட்டுப்பாடு கோபுரம் கட்டமைக்கப்படும்; இது பிர்லா தொழில்நுட்பக் கழகத்தின் பட்னா வளாகத்தை அடுத்து அமைக்கப்பட உள்ளது.
வெளி இணைப்புகள்
பகுப்பு:இந்திய பன்னாட்டு வானூர்தி நிலையங்கள் பகுப்பு:பீகாரிலுள்ள வானூர்தி நிலையங்கள் பகுப்பு:இந்திய வானூர்தி நிலையங்கள்
1635
1635 (MDCXXXV) திங்கட்கிழமையில் ஆரம்பமான ஒரு கிரிகோரியன் சாதாரண (நெட்டாண்டு அன்று) ஆகும், அல்லது 10-நாட்கள் பின்தங்கிய பழைய ஜூலியன் நாட்காட்டியில் வியாழக்கிழமையில் ஆரம்பமான ஒரு சாதாரண ஆண்டாகும்.
கறுவா (மரம்)
கருவா மரம் அல்லது கறுவா மரம் (Cinnamomum zeylanicum) லோராசியே என்னும் தாவரக் குடும்பத்தைச் சேர்ந்த மரமாகும். இம்மரம், 10-15 மீட்டர் உயரம் வரை வளரக்கூடியது. இது இலங்கையையும், தென்னிந்தியாவையும் தாயகமாகக் கொண்டது. இம் மரத்தின் பட்டை உணவுகளுக்கான வாசனைப் பொருட்களாகப் பயன்படுகின்றது. 7 முதல் 18 செ.மீ வரை நீளமான இதன் இலை இரு புறமும் கூரான நீள்வட்ட வடிவம் கொண்டது. பச்சை நிறமானதாகக் காணப்படும் பூக்கள் விரும்பத்தகாத மணம் கொண்டவை. ஊதா நிறமான இதன் பழங்கள் சிறியவை, ஒரேயொரு விதை மட்டுமே கொண்டவை. left|thumb|கருவாப்பட்டை கட்டு
உலகில் மிக சிறந்த கருவா இலங்கையில் வளர்ந்த போதும். இது யாவாவில் உள்ள தெல்லிச்சேரி, சுமாத்திரா, மேற்கு தீவுகள், பிரேசில், வியட்னாம், மடகஸ்கார், மற்றும் எகிப்திலும் வளர்கிறது. இலங்கையில் விளையும் மிகவுயர்தர மஞ்சள் கலந்த மண்நிற கருவாவானது மிக மெல்லிய மெருமையான பட்டைகள், உயரிய மேன்மையான வாசனை, விசித்திரமான இனிமை, இனிமை கலந்த சுவையை கொண்டுள்ளதோது. இந்த சுவைக்குகாரணமாக அமைவது இதில் 0.5 – 1% என்ற விகிதத்தில் கலந்துள்ள வாசனை எண்ணெயாகும். இது வணிகப்பொருளாகவும் பயன்படுகிறது. கருவா மிக புராதன காலம்தொட்டே வேந்தர்களுக்கும், பெரும்கிழார்க்கும் உரிய பரிசு பொருளாக புராதன தேசங்களில் போற்றபட்டு வந்துள்ளது. இது எரோடோட்டசு, மறறும் பல செம்மொழி எழுத்தாளர்களார் குறிப்பிட படுகிறது.
கருவா cassiaயாவை விட விலை உயர்ததாக காணப்படுவதோடு, ஒப்பீட்டுரீதியாக கடுமையான சுவையை கொணட cassiaயாவுக்கு மாற்றிடாகவோ அல்லது அதனுடன் சேர்த்தோ பயன்படுத்தபடுகிறது. இவ்விரண்டினுடைய பட்டைகளும் முழுமையான நிலையில் உள்ளபோது எளிதில் வேறுபடுத்த கூடியதாகவுள்ளதோடு இவற்றின் பண்புகளும் வித்தியாசமாக உள்ளது. தூளாக்கிய பட்டைகளை மீது சிறிது அயடீனை தூவும் போது உயர் தரத்திளான தூய கருவாவில் மிக சிறிய மாற்றமே நிகழ்கிறது. ஆனால் cassia கலந்துள்ள போது கலப்பிற்கு சமானமான அளவில் தூள் கடும் நிலநிறம் பெறுகிறது.
உசாத்துணை
பகுப்பு:இலங்கையின் உணவு பகுப்பு:மரங்கள்
ராதாபாரி சட்டமன்றத் தொகுதி
ராதாபாரி சட்டமன்றத் தொகுதி (Ratabari Vidhan Sabha constituency) அசாம் மாநிலத்திலுள்ள 126 சட்டமன்ற தொகுதிகளுள் ஒன்றாகும். இத்தொகுதியானது, பட்டியல் சாதியினருக்காக ஒதுக்கப்பட்ட ஒரு தனித்தொகுதி ஆகும். இது கரீம்கஞ்சு மக்களவைத் தொகுதியில் அடங்குகிறது.
மேற்கோள்கள்
பகுப்பு:அசாம் சட்டமன்றத் தொகுதிகள்
தகு வகுஎண்களின் கூட்டுத் தொடர்முறை
கணிதத்தில் தகுவகுஎண்களின்கூட்டுத் தொடர்முறை (aliquot sequence) என்பது நேர் முழுஎண்களைக் கொண்ட ஒரு தொடர்முறை. இத்தொடர்முறையின் ஒவ்வொரு உறுப்பும் அதன் முந்தைய உறுப்பின் தகு வகுஎண்களின் கூட்டுத்தொகையாக இருக்கும். தொடர்முறையின் உறுப்பு 1 ஆக வந்தவுடன் தொடர்முறை அத்துடன் முடிந்துவிடும். ஏனென்றால் 1 இன் தகு வகுஎண்களின் கூடுதல் 0. இத்தொடர்முறையின் முதல் உறுப்பு நேர் முழுஎண் k எனில், அதன் மற்ற உறுப்புகள் வகுஎண்களின் கூட்டுச் சார்பு σ1 அல்லது தகு வகுஎண் கூட்டுச்சார்பு s ஐக் கொண்டு கீழ்வருமாறு பெறலாம்:
10 இன் தகுவகுஎண்களின் கூட்டுத் தொடர்முறை: 10, 8, 7, 1, 0
பல தகுவகுஎண்களின் கூட்டுத் தொடர்முறைகள் 0 வில் முடிந்துவிடும். அத்தகைய தொடர்முறைகளில் 0 க்கு முந்தைய உறுப்பு 1 ஆகவும், அதற்கு முந்தைய உறுப்பு ஒரு பகா எண்ணாகவும் இருக்கும். 75 வரையிலான அத்தகைய எண்களின் பட்டியலை இல் காணலாம்.
முடிவுறா தகுவகுஎண்களின் கூட்டுத் தொடர்முறை:
வெளியிணைப்புகள்
பகுப்பு:வகுஎண் சார்பு பகுப்பு:தொடர்களும் தொடர்வரிசைகளும்
லிங்கம்பதி ஏரி
thumb|லிங்கம்பதி ஏரி thumb|லிங்கம்புதியிலுள்ள கோயில் thumb|உருக்கதீஸ்வரர் கோயில் thumb|சிதாப்ஜி கோயில், லிங்கம்புதி பாளையம் லிங்கம்பதி ஏரி (Lingambudhi Lake) என்பதுகர்நாடகத்தின், மைசூரில் அமைந்துள்ள ஒரு ஏரி ஆகும்.
மைசூரில் என்றும் வற்றாத, நகருக்கு நீராதாரமாக குக்கரஹள்ளி, கரஞ்சி, லிங்கம்பதி ஏரி என மூன்று ஏரிகளுள்ளன. இம்மூன்று ஏரிகளில் லிங்கம்பதி ஏரி அதன் அமைவிடத்தாலும் நகரை வாழ்விப்பதாலும்  தலையாயதாக விளங்குகிறது. லிங்கம்பதி ஏரி காவேரி ஆற்றின் வடிநிலப்பகுதியில் அமைந்துள்ள வற்றாத ஏரியாகும். இது 1828-ஆம் ஆண்டு அமைக்கப்பட்டதிலிருந்து 1980 கள் வரை வற்றாமல் இருந்து வருகிறது. இது மைசூர்நகரை ஒட்டி அமைந்துள்ள ஒரு கிராமத்தில் அமைக்கப்பட்டுள்ளது. இப்போது இந்த ஏரி ஸ்ரீராம்புரா என்ற குடியிருப்புக்கு மிக அருகில் உள்ளது. இந்த லிங்கம்பதி ஏரி தற்போது லிங்கம்பதி பாளையத்தில் வசிக்கும் மக்களுக்கு மதம்சார்ந்த வழிபாட்டிடமாகவும், குடிநீர் ஆதாரமாகவும், பாசனத்திற்கான ஆதாரமாகவும், மீன் வளர்ப்பு நிலையமாகவும், மக்கள் துவைக்க, குளிக்க பயன்படும் நீராதாரமாக விளங்குகிறது. 28 ஆகஸ்டு 2003-ல் மைசூர் மாவட்ட ஆட்சியரிடமிருந்து வந்த குறிப்பின்ப்டி லிங்கம்பதி ஏரியும் அதன் சுற்றுப்பகுதியும் மாநில வனத்துறையின் 2001- ஆண்டின் அறிவிப்பு மேற்கோளின்படி வனத்துறைக்கு உட்பட்ட பகுதியாக மாறி பாதுகாக்கப்பட்ட வனப்பகுதியாக இருந்துவருகிறது. இது லிங்கம்பதி ஏரியைப் பற்றி குறிப்பிடும்படியான செய்தியாகும். இதனால் தான் இந்த ஏரி தற்போது பாதுகாக்கப்பட்ட வனப்பகுதியாக விளங்குகிறது.(மஞ்சுநாத் சதாசிவ்,2007)
அமைவிடம்
பதினைந்து ஆண்டுகளுக்கு முன்பு லிங்கம்புதி ஏரி மைசூருக்கு புற எல்லையாக இருந்தது, ஆனால் இப்போது இந்த ஏரியையும் தாண்டி குடியிருப்புக்கள் வளர்ந்துள்ளது. புவியியல் விவரப்படி இந்த ஏரி மைசூருக்கு தென்மேற்கே 12' 20" வ மற்றும் 76' 31" கி கடல் மட்டத்திலிருந்து 730 மீ உயரத்தில் அமைந்துள்ளது. மைசூரின் மையப்பகுதியிலிருந்து 7 கி.மீ துரத்தில் உள்ளது.
வரலாற்று சான்றுபடி இந்தலிங்கம்புதி ஏரி 1828 ம் ஆண்டு மைசூரை ஆண்ட மூன்றாம் கிருஷ்ணராஜ உடையாரின் மனைவி லிங்கஜம்மானி மைசூரின் பெண் தெய்வமான ஸ்ரீ சாமுண்டீஸ்வரிக்கு நன்றி தெரிவிக்கும்விதமாக மைசூரிக்கு புறத்தே மஹாலிங்கேஸ்வரர் கோயிலை கட்டி இந்த ஏரியையும் ஏற்படுத்தினார். இது 45 கி.மீ சுற்றளவுக்கு நீர்பிடிப்பு பகுதியை கொண்டிருந்தது. 1988 மக்கள் தொகை கணக்கின் படி இந்த ஏரி நகரைவிட்டு நன்கு வெளியே இருந்தது. ஆனல் 2011 கணக்கெடுப்பின்படி இது அனைத்து புறங்களாலும் ஆக்கிரமிக்கப்பட்டுள்து. ஏரியை சுற்றி இருந்த இருபதுக்கும் மேற்பட்ட செங்கல் சூளைகள் தற்போது ஒழிக்கப்பட்டது. 1997-98ல் மரங்களற்று காணப்பட்ட ஏரி வனத்துறையின் சீரிய முயற்சியால் மரங்கள் நிறைந்த வனப்பகுதியாக, மக்களுக்கு விறகுக்கு பயன்படும் விதமாக 217 ஏக்கரில் தற்போது லிங்கம்புதி பறவைகள் சரணாலயமாக 2001 ஆண்டு முதல் செயல்பட்டு வருகிறது. இங்கு புங்கமரம், கருவேலம், மா, நாவல், இலந்தை ஆகிய மரங்கள் இங்கே ஏராளமாக உள்ளன.
ஆல் (வேதியியல்)
மேற்கோள்கள்
ஆல் பகுப்பு:ஆல்ககால்கள்
கீழ்வைத்தியனான்குப்பம் ஊராட்சி ஒன்றியம்
கீழ்வழித்துணையாங்குப்பம் ஊராட்சி ஒன்றியம் அல்லது கீழ்வைத்தியனான்குப்பம் ஊராட்சி ஒன்றியம் அல்லது கே வி குப்பம் ஊராட்சி ஒன்றியம் ,இந்தியாவின் தமிழ்நாட்டின்  வேலூர் மாவட்டத்தில்  உள்ள இருபது  ஊராட்சி ஒன்றியங்களில்  ஒன்றாகும். கே வி குப்பம் ஊராட்சி ஒன்றியம் 39 ஊராட்சி மன்றங்களை கொண்டுள்ளது. கீழ்வைத்தியனான்குப்பம் வட்டத்தில் உள்ள இவ்வூராட்சி ஒன்றியத்தின் வட்டார வளர்ச்சி அலுவலகம்  கீழ்வழித்துணையாங்குப்பத்தில் இயங்குகிறது.
மக்கள்வகைப்பாடு
2011 ஆம் ஆண்டு இந்திய மக்கள் தொகை கணக்கெடுப்பின் படி,  கே.வி.குப்பம் ஊராட்சி ஒன்றியத்தின் மொத்த மக்கள் தொகை 1,28,679  ஆகும். அதில் பட்டியல் சமூக மக்களின் தொகை 34,886 ஆக உள்ளது. பட்டியல் பழங்குடி மக்களின் தொகை 749 ஆக உள்ளது.
வெளி இணைப்புகள்
பகுப்பு: வேலூர் மாவட்ட ஊராட்சி ஒன்றியங்கள்
ஜான் மாயென்
ஜான் மாயென் (Jan Mayen) ஆர்க்டிக் பெருங்கடலில் உள்ள, நோர்வே இராச்சியத்தின் அங்கமாகவுள்ள, உயர் தீவு ஆகும். தென் மேற்கு- வடகிழக்காக 55 km நீளமும் 373 km2 பரப்பளவும், பகுதியும் பனியாறுகளால் மூடப்பட்டும் உள்ளது; பீரென்பெர்கு எரிமலையைச் சுற்றி  114.2 kmக்கு பனியாறுகளால் மூடப்பட்டுள்ளது. இத்தீவு இரு பகுதிகளாக உள்ளது: பெரிய வடகிழக்கு நோர்டு-ஜான் மற்றும் சிறிய சோர்-ஜான். இவை இரண்டையும் 2.5 km அகலமுள்ள குறுநிலம் இணைக்கின்றது. இது ஐசுலாந்திற்கு வடகிழக்கில் 600 km தொலைவிலும் மத்திய கிறீன்லாந்திலிருந்து கிழக்கில் 500 km தொலைவிலும் நோர்வேயின் வடக்கு முனையிலிருந்து மேற்கே 1000 km தொலைவிலும் அமைந்துள்ளது. இத்தீவு மலைப்பாங்காக உள்ளது; மிக உயரிய சிகரமாக வடக்கில் பீரென்பெர்கு எரிமலை உள்ளது. நில இணைப்புள்ள பகுதியில் இரு பெரிய ஏரிகள்  உள்ளன.
தனித்தனியாக நிர்வகிக்கப்பட்டாலும் சுவல்போர்டும் ஜான் மாயெனும் இணைந்த நாட்டு குறியீடு   "SJ" பெற்றுள்ளன.
பகுப்பு:நோர்வேயின் தீவுகள் பகுப்பு:ஆர்க்டிக் பெருங்கடல் தீவுகள்
அக்கோன்காகுவா
அக்கோன்காகுவா (Aconcagua) தென் அமெரிக்காவில் உள்ள அர்ஜென்டினா நாட்டில், அதன் மேற்கே உள்ள மெண்டோசா மாநிலத்தில், உள்ள பெரு மலையாகும். இதுதான் மேற்கு உலக நாடுகளிலேயே உள்ள மிக உயர்ந்த மலை. இதன் உயரம் கடல் மட்டத்திலிருந்து 6,962 மீ. ஆண்டீய மலைத்தொடரில் உள்ள இம்மலை ஐரோப்பா, ஆப்பிரிக்கா, ஆஸ்திரேலியா, வட அமெரிக்கா ஆகிய எல்லாவிடங்களிலும் உள்ள மலைகள் யாவற்றினும் மிகப் பெரியது. இந்திய வட எல்லையில் உள்ள இமய மலைத்தொடரில் மட்டும் தான் இதனினும் மிக உயர்ந்த மலை முகடுகளும் கொடுமுடிகளும் உள்ளன. இமய மலையிலே 7000 மீ உயரத்தையும் தாண்டிய ஓங்கிய கொடுமுடிகள் (சிகரங்கள்) 100க்கும் மேலாக உள்ளன. left|thumb|மெண்டோசா மாநிலம்
அக்கோன்காகுவா மலை உலகில் ஏழு கொடுமுடிகள் என்று மலையேறும் வல்லுநர்கள் சிறப்பித்துச் சொல்லும் கொடுமுடிகளில் ஒன்று. அக்கோன்காகுவா என்னும் பெயர் அந்நாட்டில் வாழும் பழங்குடிகளாகிய கெச்சுவா மொழியில் கூறும் அக்கோன் காஃஉஅக் (பொருள்: கல் காப்பு மதில்) என்பதில் இருந்தோ அல்லது அங்கு வாழும் ஆராஉக்கா மக்கள் தங்கள் மொழியில் கூறும் அக்கோன்கா-ஃஉஅ என்னும் சொல்லிலிருந்தோ வந்திருக்க வேண்டும் என்று கருதுகிறார்கள்.
இம்மலையில் பல உறைபனிப் பையாறுகள் பல உள்ளன. அவற்றுள் போலந்தார் உறைபனிப் பையாறு புகழ் பெற்றது. 1934ல் போலந்து நாட்டினர் வழி கண்டு ஏறியதன் நினைவாக இப்பெயர் ஏற்பட்டது.
பகுப்பு:அர்ஜென்டினா மலைகள்
பூஜி மலை
பூஜி மலை (Mount Fuji) சப்பானில் உள்ள யாவற்றினும் மிகப்பெரு மலையாகும். 3,776 மீட்டர் உயரம் உள்ளது என்றும், பெயர் தெரியாத ஒரு சப்பானிய முனிவர் இதன் மீது முதன் முதலில் ஏறினார் என்றும் கூறுகிறார்கள். இம்மலை ஓய்ந்துள்ள ஓர் எரிமலை. 1707 ஆம் ஆண்டு கடைசியாக தீக்குழம்பாய் கற்குழம்பு பீறிட்டு எரிந்தது.
வெளி இணைப்புகள்
பகுப்பு:சப்பானிய மலைகள் பகுப்பு:சப்பானிய எரிமலைகள் பகுப்பு:சப்பானிய உலக பாரம்பரியக் களங்கள்
கலர்ஸ் தொலைக்காட்சி
கலர்ஸ் தொலைக்காட்சி என்பது ஒரு இந்தி மொழி தொலைக்காட்சி சேவை ஆகும். இதன் தலைமையகம் புதுதில்லியில் உள்ளது. இது ஜூலை 21 ம் தேதி 2008ம் ஆண்டு வயாகாம் 18 குடும்பத்தால் தொடங்கப்பட்ட தொலைக்காட்சி சேவை ஆகும்.
நிகழ்ச்சிகள்
கலர்ஸ் தொலைக்காட்சியில் தினசரி தொடர்கள், வார தொடர்கள் மற்றும் ரியாலிட்டி ஷோக்கள் ஆகியவை ஒளிபரப்பாகின்றன. அவற்றுள் சில தொடர்கள் தமிழில் மொழிமாற்றம் செய்யப்பட்டு கலர்ஸ் தமிழ் தொலைக்காட்சி, ராஜ் தொலைக்காட்சி மற்றும் பாலிமர் தொலைக்காட்சி போன்ற தொலைக்காட்சிகளில் ஒளிபரப்பாகிறது.
வெளி இணைப்புகள்
பகுப்பு:இந்தி மொழி தொலைக்காட்சி அலைவரிசைகள் பகுப்பு:இந்திய இந்தி மொழி தொலைக்காட்சி சேவைகள் பகுப்பு:2008 இல் நிறுவப்பட்ட தொலைக்காட்சி அலைவரிசைகள் மற்றும் நிலையங்கள் பகுப்பு:மும்பையில் உள்ள தொலைக்காட்சி நிலையங்கள் பகுப்பு:இந்தியத் தொலைக்காட்சி பகுப்பு:வயாகாம் 18
ஊசுட்டேரி ஏரி
ஊசுட்டேரி ஏரி புதுச்சேரி மற்றும் தமிழ்நாட்டின் பகுதிகளில் அமைந்துள்ள ஒரு ஏரி ஆகும். ஊசுடு என்ற கிராமத்தில் அமைந்திருப்பதால் இந்த ஏரி ஊசுடு ஏரி என்றும் அழைக்கப்படுகிறது. இந்த ஏரி 800 ஹெக்டேர் பரப்பளவில் உள்ளது. இதில் 390 ஹெக்டேர் புதுச்சேரியிலும் மீதமுள்ள பகுதிகள் தமிழ்நாட்டிலும் உள்ளது. இது புதுச்சேரியின் மிகப்பெரிய ஏரி ஆகும்.
பறவைகள் சரணாலயம்
ஊசுட்டேரி ஏரி செயற்கையாக உருவாக்கப்பட்ட ஏரி ஆகும், இது பன்னாட்டு இயற்கைப் பாதுகாப்புச் சங்கத்தால் (IUCN) ஆசியாவின் மிக முக்கிய நீர்தடங்களில் ஒன்றாக குறிப்பிடப்பட்டுள்ளது.
நாட்குறிப்பு நாயகன் ஆனந்தரங்கம் பிள்ளை 18 ஆம் நூற்றாண்டு நாட்குறிப்பில் பல இடங்களில் இந்த ஏரியைப் புகசூடு ஏரி எனக் குறிப்பிட்டுள்ளார். புதுச்சேரி மாநிலத்தின் மிகப்பெரிய பழம் பெருமை வாய்ந்த ஏரியாகத் திகழ்வது ‘ஊசுட்டேரி’. சோழ மன்னன் கோப்பெருஞ்சிங்கன் இந்த ஏரிக்கு மதகுகளும், கால்வாய்களும் கட்டினான் என்று திருவக்கரைக் கோயில் கல்வெட்டுகள் பகர்கின்றன. தமிழ்நாட்டை ஆண்ட தெலுங்கு மன்னர் கிருஷ்ண தேவராயர் ஒழுகரைக்கு வந்து இந்த ஏரியைப் பார்த்ததாக அறிய முடிகிறது. இந்த வரலாற்றுச் சான்றுகள் அந்த ஏரியின் பெருமையை காலகாலத்துக்கும் கூறி நிற்கின்றன.
ஊசுட்டேரி வரலாறு
முத்தரையர்பாளையத்தில் நீர் ஆதாரத்தைக் கண்டுபிடிக்க உதவிய தாசியான ஆயிக்கு புதுச்சேரியில் ஆயி மண்டபம் என்ற நினைவுச் சின்னம் கட்டப்பட்டுள்ளது. ஆயியின் தங்கை ஒல்லியாக இருந்ததால் ‘ஊசி’ என்று அழைக்கப்பட்டாள். அவள் முத்தரையர்பாளையத்துக்கு அருகில் பாழடைந்த நிலையில் இருந்த ஏரியை, மழைக்காலத்தில் அனைவரும் பயன்பெற வேண்டும் என்ற எண்ணத்துடன் தன்னுடைய உடலுழைப்பு, பொருள் அனைத்தையும் இட்டுச் சீர்படுத்தினாள். இதைப் பார்த்த ஊர் மக்களும் சேர்ந்து ஏரியைச் சீர்ப்படுத்தினர். இதனால் நீலக்கடல் போல் பரந்து விரிந்து காட்சி அளித்த ஏரியை ஊசியின் நினைவாக ‘ஊசியிட்ட ஏரி’ எனப் பெயரிட்டனர். நாளைடைவில் இது ‘ஊசுட்டேரி’ என மருவியது என்பர்.
புதுச்சேரியில் இருந்து மேற்கே 12 கி.மீ. தொலைவில் அமைந்துள்ளது இந்த ஏரி. மொத்த நீர்ப்பிடிப்புப் பகுதி: 15.54 சதுர கி.மீ. ஏரிக் கரையின் மொத்த நீளம்: 7.275 கி.மீ. மொத்தக் கொள்ளளவு: 540 மில்லியன் கனஅடி. சுத்துக்கேணி கால்வாய் மூலம் செஞ்சியாற்றிலிருந்து ஏரிக்கு பெருமளவில் நீர் வருகிறது.
பாசன வசதிபெறும் நிலங்கள் தோராயமாக 1500 எக்டேர். புதுச்சேரி பகுதிகளான தெற்கில் ஊசுடு, கூடப்பாக்கம், மேற்கில் ராமநாதபுரம், தொண்டமாநத்தம், வடக்கில் துத்திப்பட்டு, கரசூர், சேதராப்பட்டு, கிழக்குப் பகுதியில் தமிழக எல்லைப் பகுதிகளான விழுப்புரம் மாவட்டம் வானூர் வட்டம் பூத்துறை, காசிப்பாளையம். மணவெளி, கடப்பேரிக்குப்பம் ஊராட்சி கொண்டிமேடு, வாழப்பட்டான்பாளையம், பெரம்பை ஆகிய பகுதிகள் உள்ளன.
ஊசுட்டேரி. இயற்கை வளங்களாகத் திகழும் ஏரிகள், குளங்கள், குட்டைகள் ஆகியன பல்லுயிர்கள் பெருகி பசுமையான சூழ்நிலையை உருவாக்கவும், நிலத்தடி நீரை அதிகாரிக்கவும், பாசனம், குடிநீர் போன்ற அடிப்படைத் தேவைகளுக்கு மிக இன்றியமையாததாக விளங்குகின்றன. ஊசுட்டேரியின் சிறப்புகளாகத் திகழும் பல்லுயிர் வளத்தில் தாவரவியல் ஆய்வில் 60 வகை குடும்பங்களைச் சேர்ந்த 200 வகை சிறப்பினச் செடி, கொடி, மர இனங்கள் உள்ளதாக கணக்கிடப்பட்டுள்ளது. இவற்றில் மருத்துவ குணமுள்ளவையும் அடங்கும். புறவையின வகையில் குறிப்பாக உள்நாட்டு, வெளிநாட்டுப் பறவைகள் என 105 சிறப்பினங்கள் ஒவ்வோர் ஆண்டும் அக்டோபர் முதல் மார்ச் மாதம் வரை வந்து செல்வதாகக் கணக்கிட்டுள்ளனர்.
ஊசுட்டேரியின் அமைதியான சூழ்நிலையால் பலவகை பறவைகள் தங்கிச் செல்கின்றன. கொக்கு, நாரை, மடையான், நீர்க்கோழி, சிரவி, உள்ளூர் வாத்தினங்கள், பூநாரை, வக்கா, அரிவாள் மூக்கன், செங்கால் நாரை, கூழைக்கடா, குருட்டுக்கொக்கு, வெண்கொக்கு, சாம்பல் நிறக் கூழைக்கடா, ஊசிவால் வாத்து, மஞ்சள்மூக்கு நாரை போன்றவை வந்து செல்கின்றன. ரசியாவின் வடபகுதியிலிருந்தும், மத்திய ஆசியா, இலங்கை, மியான்மர், வங்கதேசம், பாகிஸ்தான் போன்ற நாடுகளில் இருந்தும் சில அரிய இனப் பறவைகள் வருகின்றன. பாசிகள், புழுக்கள், மீன்கள், நத்தைகள், நண்டுகள், எலிகள், பாம்புகள் போன்றவற்றை உண்டு வாழும் இந்தப் பறவைகள், உணவுக்காக நீர்நிலைகளையும், சுற்றியுள்ள வயல்களையும் நம்பியுள்ளன.
பல்வேறு இனப் பறவைகள் வருடம் தோறும் இங்கு புலம்பெயர்வதால் இந்த ஏரி முக்கிய பறவைகளின் இடங்களில் (IPA) ஒன்று. 2008 ஆம் ஆண்டில் புதுச்சேரி ஒன்றிய அரசினால் ஊசுட்டேரி நீர்தடம் பறவைகள் சரணாலயமாக அறிவிக்கப்பட்டது .இந்த ஏரியின் தமிழ்நாட்டில் உள்ள நீர்தடம் 2015 ல் சரணாலயமாக அறிவிக்கப்பட்டது.
குறிப்பு
பகுப்பு:விழுப்புரம் மாவட்ட ஏரிகள் பகுப்பு:புதுச்சேரியின் புவியியல்
சோடியம் ஆர்த்தோபீனைல் பீனால்
சோடியம் ஆர்த்தோபீனைல் பீனால் (Sodium orthophenyl phenol) என்பது C12H9NaO என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். 2-பீனைல் பீனாலினுடைய சோடியம் உப்பு சோடியம் ஆர்த்தோபீனைல் பீனால் என்று அழைக்கப்படுகிறது.ஒரு கிருமிநாசினியாக இதைப் பயன்படுத்துகிறார்கள். உணவு கூட்டுசேர் பொருளான இதற்கு ஐரோப்பிய ஒன்றிய எண் ஐ 232 என்று எண்னிட்டு அடையாளப்படுத்துகிறார்கள்.
மேற்கோள்கள்
பகுப்பு:பீனால்கள் பகுப்பு:கரிம சோடியம் உப்புகள் பகுப்பு:அரோமாட்டிக் சேர்மங்கள்
இந்தியாவில் நேபெ. நேஆ. இ. மா. உரிமைகள்
இந்தியாவில் நேர்பாலீர்ப்புப் பெண், நேர்பாலீர்ப்பு ஆண், இருபாலீர்ப்பாளர், மாற்றுப் பாலினத்தவர் (நேபெ. நேஆ. இ. மா) உரிமைகள் (LGBT rights in India) வழங்குவது சமீபத்திய ஆண்டுகளில் அதிகரித்து வருகின்றன. இருப்பினும், இந்திய நேபெ. நேஆ. இ. மா. குடிமக்கள் மற்ற சமூக மக்களுடன் ஒப்பிடுகையில் இன்னும் சில சமூக மற்றும் சட்ட சிக்கல்களை அனுபவிக்கின்றனர். இந்தியா நேர்பாலீர்ப்பு மற்றும் மாற்றுப் பாலினத்தவர் அடையாளங்களுக்கு எதிராக நேரடியாக பாகுபாடு காட்டும் காலனித்துவ காலச் சட்டங்களை ரத்து செய்துள்ளது, மேலும் பாலியல் நாட்டம் மற்றும் பாலின அடையாளத்தின் அடிப்படையிலான பாகுபாட்டைத் தடுக்க அரசியலமைப்பின் 15வது பிரிவு வழிவகை செய்கிறது. ஆனால் நேர்ப்பால் திருமணம் உட்பட பல சட்டப் பாதுகாப்புகள் வழங்கப்படவில்லை.
இந்தியாவில் மாற்றுப் பாலினத்தவர் 2019இல் நிறைவேற்றப்பட்ட சட்டத்தின் கீழ் பாலின இடமாற்ற அறுவை சிகிச்சை மூலம் சட்டப்பூர்வமாக தங்களது பாலின அடையாளங்களை மாற்ற அனுமதிக்கப்படுகிறார்கள், மேலும் மூன்றாம் பாலினத்தின் கீழ் தங்களை பதிவு செய்ய அரசியலமைப்பு இவர்களுக்கு உரிமையினை வழங்குகிறது. கூடுதலாக, சில மாநிலங்கள் தெற்கு ஆசியாவில் பாரம்பரிய மூன்றாம் பாலின மக்களான ஹிஜ்ராக்களை வீட்டுத்திட்டங்கள் மூலம் பாதுகாத்து, நலத்திட்ட உதவிகள், ஓய்வூதிய திட்டங்கள், அரசு மருத்துவமனைகளில் இலவச செயல்பாடுகள் மற்றும் அவர்களுக்கு உதவ வடிவமைக்கப்பட்ட பிற திட்டங்களை வழங்குகின்றன. இந்தியாவில் சுமார் 480,000 மக்கள் திருநங்கைகளாக உள்ளனர்
இந்திய உச்ச நீதிமன்றம் 2018 இல், நவ்தேஜ் சிங் ஜோஹர் எதிர். யூனியன் ஆஃப் இந்தியா வழக்கின் முக்கிய தீர்ப்பில், இந்திய தண்டனைச் சட்டத்தின் 377வது பிரிவை நீக்கி, வயது வந்தவர்களுக்கிடையிலான ஒருமித்த நேர்பாலீர்ப்பு உறவை குற்றமற்றதாக்கியது.
நேபெ. நேஆ. இ. மா. உரிமைகளுக்கு ஆதரவாக வலுவான அரசியல் இயக்கங்கள் இருந்தபோதிலும், இந்திய மக்களிடையே கணிசமான அளவு நேர்ப்பாலீர்ப்பு குறித்த பயம் பரவலாக உள்ளது, ஒரு கருத்துக் கணிப்பின்படி நான்கு இந்தியர்களில் ஒருவர் நேர்ப்பாலியல் உறவை எதிர்க்கின்றனர். 2010களில், இந்தியாவில் நேபெ. நேஆ. இ. மா. மக்கள் அதிக அளவில் சகிப்புத்தன்மையையும் ஏற்றுக்கொள்ளுதலையும் பெற்றனர், குறிப்பாக பெரிய நகரங்களில் இது அதிகமாக இருந்தது.
பன்னாட்டு ஆராய்ச்சி நிறுவனமான இப்சோஸ் ஏப்ரல் 23 மற்றும் மே 7, 2021 க்கு இடையில் நடத்தப்பட்ட நேபெ. நேஆ. இ. மா. பிரைட் 2021 உலகளாவிய ஆய்வு பற்றிய அறிக்கையை வெளியிட்டது. கணக்கெடுக்கப்பில் கல்ந்து கொண்ட இந்திய மக்கள்தொகையில் 2% பேர் ஆண் அல்லது பெண் தவிர மற்றவர்களாக அடையாளம் காணப்படுவதாக அந்த முடிவுகள் காட்டுகின்றன, இதில் மாற்றுப் பாலினத்தவர், இருபாலீர்ப்பு அல்லாதோர் மற்றும் பிறர் அடங்குவர். பாலியல் நாட்டங்களைப் பொறுத்தவரை கணக்கெடுப்பில் கலந்து கொண்டவர்கள் 3% நேர்பாலீர்ப்பு ஆண்கள், நேர்பாலீர்ப்புப் பெண்கள் ஆகியோரையும் உள்ளடக்கியது, 1 சதவீதத்தினர் பண்புசார் ஈர்ப்பு கொண்டவர்களாகவும் 17% பேர்  எதிர்பாலீர்ப்பு  அல்ல எனவும் தெரிவித்துள்ளனர். 'தெரியாது', மற்றும் 'பதில் அளிக்க விரும்பவில்லை' என்பவர்களைத் தவிர்த்து.
இந்து வேதங்கள்
இந்து மதம் மூன்றாம் பாலினத்தை அங்கீகரிக்கிறது''. மகாபாரதத்தில்'' சில கதாபாத்திரங்கள் மாற்றுப் பாலினத்தவராக உள்ளன, காவியத்தின் சில பதிப்புகளின்படி, சிகண்டி சில சமயங்களில் ஒரு பெண்ணாகப் பிறப்பதாகக் கூறப்படுகிறது, ஆனால் ஆணாக அடையாளம் கண்டு இறுதியில் ஒரு பெண்ணை மணப்பதாகக் கூறப்படுகிறது. பகுச்சரா மாதா கருவுறுதலின் தெய்வம், ஹிஜ்ராக்களால் அவர்களின் ஆதரவாளராக வழிபடப்படுகிறார்.
தர்மம் மற்றும் மருத்துவம் தொடர்பான இரண்டு முக்கியமான சமஸ்கிருத நூல்களான நாரதஸ்மதி மற்றும் சுஷ்ருத சம்ஹிதா, நேர்ப்பாலீர்ப்பு மாறாதது என்று அறிவித்து, நேர்ப்பாலீர்ப்பாளர்கள் எதிர் பாலினத்தவரை திருமணம் செய்வதைத் தடுக்கிறது.
சான்றுகள்
பகுப்பு:இந்தியாவில் மனித உரிமைகள் பகுப்பு:ந.ந.ஈ.தி
மேரி ஜாக்சன்
மேரி வின்சுடன் ஜாக்சன் (Mary Winston Jackson) (ஏப்பிரல் 9, 1921 – பிப்ரவரி 11, 2005) ஓர் ஆப்பிரிக்க அமெரிக்கக் கணிதவியலாளரும் நாசாவின் வான் – விண்வெளிப் பொறியியலாளரும் ஆவார். இவர் வர்ஜீனியாவில் அமைந்த இளாங்கிளே ஆராய்ச்சி மையத்தில் தன் வாழ்நாள் முழுவதும் பணிபுரிந்தார். அங்கு இவர் மாதக் கணிப்பாளராக மேற்குப் புலக் கணிப்புப் பிரிவில் சேர்ந்தார். லிவர் உயர்நிலைப் பொறியியல் வகுப்புகளை எடுத்துள்ளார். இவர் நாசாவில் 1958 இல் பொறியாளராகிய முதல் கருப்பினப் பெண்மணியாவார்.
மறைநிலை ஆளுமைகள்: அமெரிக்கக் கனவும் விண்வெளிப் போட்டியில் உதவிய கருப்பினப் பெண் கணிதவியலாளர்களும் (2016), நாசாவில் 20 ஆம் நூற்றாண்டின் நடுப்பகுதியில் தாக்கம் விளைவித்த ஆப்பிரிக்க அமெரிக்கக் கருப்பினப் பெண் கணிதவியலாளர்களும் பொறியாளர்களும் பற்றிய வரலாறு,  எனும் மார்கோட் இலீ செட்டெர்லி எழுதிய நூலில் விவரித்த ஆராய்ச்சியாளர்களில் மேரி ஜாக்சனும் ஒருவர் ஆவார்.
வெளி இணைப்புகள்
பகுப்பு:1921 பிறப்புகள் பகுப்பு:2005 இறப்புகள் பகுப்பு:அமெரிக்கப் பெண் கணிதவியலாளர்கள் பகுப்பு:ஆப்பிரிக்கப் பெண் கணிதவியலாளர்கள் பகுப்பு:ஆப்பிரிக்கப் பெண் அறிவியலாளர்கள் பகுப்பு:அமெரிக்கப் பெண் அறிவியலாளர்கள் பகுப்பு:ஆப்பிரிக்க அமெரிக்கக் கணிதவியலாளர்கள் பகுப்பு:அமெரிக்கக் கணிதவியலாளர்கள் பகுப்பு:ஆப்பிரிக்கக் கணிதவியலாளர்கள் பகுப்பு:மேற்குப் புலக் கணிப்பாளர்கள் பகுப்பு:மாந்தக் கணிப்பாளர்கள் பகுப்பு:பெண் கணிதவியலாளர்கள் பகுப்பு:பெண் கணினி நிரலாளர்கள் பகுப்பு:அமெரிக்க வான்-விண்வெளிப் பொறியியலாளர்கள் பகுப்பு:ஆப்பிரிக்க அமெரிக்க அறிவியலாளர்கள் பகுப்பு:ஆப்பிரிக்க அமெரிக்கப் பொறியியலாளர்கள்
கயை வானூர்தி நிலையம்
கயை வானூர்தி நிலையம் (Gaya Airport) அல்லது புத்தகயை வானூர்தி நிலையம், (Bodhgaya Airport,  இந்தியாவில் பீகார் மாநிலத்தில் கயை நகரில் அமைந்துள்ள பன்னாட்டு வானூர்தி நிலையமாகும். இது கயை நகரிலிருந்து  தென்மேற்கே 12 கிமீ தொலைவிலும்  கோவில் நகரான புத்தகயாவிலிருந்து 5 கிமீ தொலைவிலும் உள்ளது. புத்தகயாவில் தான் புத்தருக்கு ஞானோதயம் உண்டானது. இந்த வானூர்தி நிலையம் பீகாரில் உள்ள இரண்டாவது பன்னாட்டு வானூர்தி நிலையமாகும்; முதலாவது  மாநிலத் தலைநகர்  பட்னாவிலுள்ள செயப் பிரகாஷ் நாராயண் பன்னாட்டு வானூர்தி நிலையம் ஆகும். தாய்லாந்து, மியான்மர், பூட்டான், இலங்கை போன்ற பௌத்தர்கள் மிகுந்துள்ள நாடுகளுக்கு இந்த வானூர்தி நிலையத்திலிருந்து நிரந்தரமாக சமயச் சுற்றுலாப் பறப்புகள் இயக்கப்படுகின்றன.  பௌத்தர்களுக்கு இதுவே உலகின்  மிகவும் புனிதமானத் தலமாகும்.  ஏர் இந்தியா மட்டுமே இந்த வானூர்தி நிலையத்திலிருந்து இயங்குகின்றது.
மேற்சுருக்கம்
கயை வானூர்தி நிலையத்தின் பரப்பளவு 954 ஏக்கர்களாகும். கூடுதலாக 100 ஏக்கர் நிலம் ஆக்கிரமிப்பில் உள்ளது; தவிரவும் ஓடுபாதையை விரிவுபடுத்த மேலும் 100 ஏக்கர்கள் அண்மையிலுள்ள நான்கு சிற்றூர்களிலிருந்து நில கையகப்படுத்த முயற்சிகள்  மேற்கொள்ளப்பட்டுள்ளன. 7,500 சது மீட்டர்களில் கட்டப்பட்டுள்ள வானூர்திநிலையக் கட்டிடம் ஒரே நேரத்தில் 250 பயணிகளை வரவேற்கவும் 250 பயணிகளுக்கு விடை தரவும் திறனுள்ளது. இந்திய வானூர்தி நிலையங்கள் ஆணையம் இந்த வானூர்தி நிலையத்தை கொல்கத்தா வானூர்தி நிலையத்திற்கு நெருக்கடிக் கால மாற்றாக பயன்படுத்தத் திட்டமிட்டுள்ளது.
ஆகத்து 28, 2013இல் மாநிலங்களையில் குடிசார் வான்பயண அமைச்சகத்தின் துணை அமைச்சர் வேணுகோபால் இந்திய வானூர்தி நிலையங்கள் ஆணையம் வானூர்திநிலைய விரிவாக்கத்திற்காக பீகார் மாநில அரசிடம் மேலும் 200 ஏக்கர் நிலம் கையகப்படுத்த கோரிக்கை வைத்துள்ளதாகத் தெரிவித்தார். இந்த வானூர்தி நிலையம் பெரும்பாலும் சுற்றுலாப் பருவம் சார்ந்தது. முதன்மையாக பௌத்த சமய சுற்றுலாப் பயணிகளுக்காக இலங்கை மற்றும் தென் கிழக்கு நாடுகளான தாய்லாந்து, வியட்நாம், மியான்மர், கம்போடியாவிற்கு வானூர்தி சேவை வழங்குகின்றது.
வெளி இணைப்புகள்
பகுப்பு:இந்திய பன்னாட்டு வானூர்தி நிலையங்கள் பகுப்பு:பீகாரிலுள்ள வானூர்தி நிலையங்கள்
பாண்டியன்-மனைவி (கம்பர் காலம்)
கம்பர் காலப் பாண்டின் மனைவி பாடியதாக இரண்டு பாடல்கள் பதிவில் உள்ளன. தன் கணவன் பாண்டியன் பரத்தையரோடு உறவுகொண்டிருந்ததைக் கண்டிக்கும் பாடல்களாக அவை உள்ளன.
அடிக்குறிப்பு
பகுப்பு:தமிழ்ப் புலவர்கள் பகுப்பு:12 ஆம் நூற்றாண்டுத் தமிழ் நூல்கள்
மிகுவல் ஹெரான்
மிகுவல் ஏஞ்சல் கார்சியா டி லா ஹெரான் (Miguel Ángel García de la Herrán) (பிறப்பு: 25 ஏப்ரல் 1996) என்பவர் எசுப்பானிய நாட்டு நடிகர் ஆவார். இவர் நெற்ஃபிளிக்சு தொடர்களான மணி ஹெய்ஸ்ட் (2017-2021) மற்றும் எலைட் (2018-2019) போன்ற தொடர்களில் நடித்ததன் மூலம் அறியப்படும் நடிகர் ஆனார். 2016 ஆம் ஆண்டில் 'நத்திங் இன் ரிட்டர்ன்' என்ற திரைப்படத்தில் நடித்ததற்காக சிறந்த புதுமுக நடிகருக்கான கோயா விருதை வென்றுள்ளார்.
இவர் இந்திய இசை ஓடிடி தளமான கானாவின் விளம்பரத்திலும் நடிகை பியா பஜ்பை என்பவருடன் இணைத்து நடித்துள்ளார் என்பது குறிப்பிடத்தக்கது.
வெளி இணைப்புகள்
பகுப்பு:1996 பிறப்புகள் பகுப்பு:வாழும் நபர்கள் பகுப்பு:எசுப்பானிய திரைப்பட நடிகர்கள் பகுப்பு:எசுப்பானிய தொலைக்காட்சி நடிகர்கள்
உளர் ஏரி
உவுளர் ஏரி அல்லது ஊலர் ஏரி  (Wular Lake) ஆசியா கண்டத்தில் இருக்கும் மிகப் பெரிய நன்னீர் ஏரியாகும். இந்தியாவின் சம்மு காசுமீர் மாநிலத்தின் பந்திபோரா மாவட்டத்தில் அமைந்துள்ள இந்த ஏரி கண்டத்தட்டு நகர்வியல் செயல்பாடு மூலம் உருவாகியுள்ளதாக கருதப்படுகிறது. பீர் பஞ்சல் தொடரில் உற்பத்தியாகி சீலம் ஆறு இந்த ஏரியின் வழியாக பாய்ந்து பாக்கித்தானை அடைகிறது. ஏரியின் பரப்பளவு காலநிலைக்கு ஏற்ப 12 - 100 சதுரமைல் (30 - 260 சதுர கிலோமீட்டர்) அளவுக்கு மாறுபடுகிறது. ஏரியின் கரையில் 1950 ஆம் ஆண்டுகளில் நடப்பட்ட வில்லோ மரங்களின் விளைவாக ஏரி வறண்டு கொண்டு வருவதாக கருதப்படுகிறது.
பெயரியல்
பண்டைய காலத்தில் உவுலர் ஏரி மகாபத்மசர் என்று அழைக்கப்பட்டது. இந்து மத புராணங்களும் இதை மகாபத்மசரசு என்றே குறிப்பிடுகின்றன. மகாபத்மசரசை போலோர் என்று அல்-பிருனி (கி.பி 960-1031) குறிப்பிடுகிறார். ஏரியின் பெரிய பரிமாணமும் நீரின் அளவும் பிற்பகல்களில் அதிக பாய்ச்சல் கொண்ட அலைகள் உருவாக வழிவகுக்கின்றன. சமசுகிருதத்தில் இந்த அலைகளுக்கு உல்லோலா என்று பெயரிடப்பட்டுள்ளது. இதன் பொருள் "புயல் வேக பாய்ச்சலில் உயரும் அலைகள் என்பதாகும். எனவே இந்த ஏரியை உல்லோலா ஏரி என்று அழைப்பதும் பொருந்தும். இதுவே அல் பிருனி காலத்தில் போலோர் என்றும் பின்னாளில் படிப்படியாக ஊலர் அல்லது உவுலர் என்றும் மருவியிருக்கலாம்  .காசுமீரி மொழிச் சொல்லான 'வுல்' என்பதும் இதன்  தோற்றத்திற்கு காரணமாக இருக்கலாம். அதாவது வுல் என்ற சொல்லுக்கு இடைவெளி அல்லது பிளவு என்ற பொருள் காசுமீரி மொழியில் குறிக்கப்பட்டுள்ளது.
இயற்கை வரலாறு
ராம்சர் தளமாக நியமிக்கப்பட்ட 37 இந்திய ஈரநிலங்களில் இந்த ஏரியும் ஒன்றாகும். இருப்பினும் நீர்ப்பிடிப்பு பகுதிகளின் பெரும்பகுதி விவசாய நிலமாக மாறுவது, உரங்கள் மற்றும் விலங்குகளின் கழிவுகளால் மாசுபடுதல், காட்டுக்கோழி மற்றும் புலம்பெயர்ந்த பறவைகளை வேட்டையாடுதல் மற்றும் ஏரியிலேயே களை தொற்று உள்ளிட்ட பல்வேறு சுற்றுச்சூழல் அச்சுறுத்தல்களை இந்த ஏரி எதிர்கொள்கிறது.
சான்றுகள்
பகுப்பு:சம்மு காசுமீர் ஏரிகள் பகுப்பு:துப்புரவு முடிந்த காஞ்சிபுரம் மாவட்ட ஆசிரியர்கள் தொடங்கிய கட்டுரைகள்
தெகுரான்
தெஹரான் ஈரான் நாட்டின் தலைநகரமும் தெகுரான் மாகாணத்தின் தலைநகரமும் ஆகும். 9 மில்லியன் மக்கள் நகரத்திலும் 16 மக்கள் தெகுரான் பெரு நகர வட்டாரத்திலும் வசிக்கிறார்கள். கராச் நகர மக்கள் தொகை இதில் அடங்காது. ஈரானின் மக்கள் தொகை மிகுந்த நகரம் இதுவாகும். மேற்கு ஆசியாவிலுள்ள மக்கள் தொகை மிகுந்த இரண்டாவது நகரமும் மத்திய கிழக்கிலுள்ள மூன்றாவது பெரிய பெரு நகர வட்டாரமும் இதுவாகும். உலக அளவில் 29வது பெரிய பெரு நகர வட்டாரம் இதுவாகும்.
பழங்காலத்தில் சௌராசுட்டிர மதத்தவர்களின் நகரின் ஒரு பகுதியாக தற்போதைய தெகுரானின் பகுதி விளங்கியது. 13ஆம் நூற்றாண்டில் மங்கோலியர்களால் அந்நகரம் அழிக்கப்பட்டது. அந்நகரின் எச்சம் தெகுரான் மாகாணத்தில் தற்போதைய தெகுரானின் தென்புற முடிவில் உள்ளது
ஈரானின் காக்கேசியா அருகில் உள்ள பகுதிகளை எளிதில் அடைவதற்காக 1796ஆம் ஆண்டு குசார் அரசமரபு வழிவந்த ஆகா முகமது கான் தெகுரானை முதன் முதல் ஈரானின் தலைநகர் ஆக்கினார். உருசிய-பெர்சிய போர் காரணமாகவும் முன்னால் ஈரானை ஆண்ட அரசமரபுகளின் எதிர்ப்பை சமாளிக்கவும் காக்கேசியா ஈரானிடம் இருந்து பிரிந்தது. பல முறை ஈரானின் தலைநகர் மாறியுள்ளது. 32வது முறை நாட்டின் தலைநகராக தெகுரான் ஆகியுள்ளது,
ஈரானின் கடைசி இரு அரசமரபுக்களான குசார், பாலவிசு ஆகியவற்றின் தலைநகராக தெகுரான் இருந்துள்ளது. சாடாபாத் வளாகம், நியவரன் வளாகம், கோல்சுடன் வளாகம் ஆகிய அரசு வளாகங்கள் இங்கு உள்ளன.
பெருமளவிலான மக்கள் ஈரானின் அனைத்துப் பகுதிகளில் இருந்தும் தெகுரானுக்கு குடியேறியதை தொடர்ந்து 1920ஆம் ஆண்டு இங்கு பெரிய அளவில் கட்டடங்கள் இடிக்கப்பட்டன, பல புதிதாக கட்டப்பட்டன.
தெகுரானின் புகழ் பெற்ற கட்டடங்கள் பாலவி காலத்தில் கட்டப்பட்ட ஆசாதி கோபுரம், 2007இல் கட்டப்பட்ட உலகின் 17வது உயர்ந்த கட்டடமான மிலாட் கோபுரம், 2014ஆம் ஆண்டு கட்டப்பட்ட டாபியட் பாலம் ஆகியவை ஆகும்
தெகுரானின் பெரும்பாலான மக்கள் பாரசீக மொழி பேசுபவர்கள், 99% மக்கள் பாரசீக மொழியை பேசுபவர்களாகவோ புரிந்து கொள்பவர்களாகவோ உள்ளார்கள். அசர்பைசானியர்கள், அருமேனியர்கள், குர்துகள் என பல இனக்குழுக்கள் பாரசீக மொழியை இரண்டாம் மொழியாக பேசுகிறார்கள்.
மக்கள் தொகை
தெஹ்ரான் நகரம் 2006 இல் சுமார் 7.8 மில்லியன் மக்கள் தொகையைக் கொண்டிருந்தது. அதன் பரந்த சுற்றுப்புறத்தில் நாட்டிலுள்ள பல்வேறு இன மற்றும் மொழியியல் குழுக்களுக்கு இடமாக உள்ளது. நகரத்தின் சொந்த மொழி பெர்சிய மொழியின் தெஹ்ரானி உச்சரிப்பு ஆகும், மேலும் தெஹ்ரான் மக்கள் பெரும்பான்மையினர் பெர்சியர்கள் எனக் கூறுகின்றனர். எனினும், தெஹ்ரானில்-ரே பிரதேசத்தின் சொந்த பேச்சுவார்த்தை பெர்சிய மொழியாக இல்லை, இது தென்மேற்கு ஈரானிய மொழியாகும் மற்றும் நாட்டின் தெற்கில் ஃபார்ஸில் (பார்ஸில்) உருவானது.ஈரானிய அசர்பைஜானியர்களே, நகரத்தின் இரண்டாவது மிகப் பெரிய இனக் குழுவினர், மொத்த மக்கள் தொகையில் 25% முதல் 1/3 வரை உள்ளனர்.மசன்டெரானி மக்கள் மூன்றாவது பெரிய இன குழு. மொத்த மக்கள் தொகையில் இவர்கள் சுமார் 16%.மற்ற இன குழுக்கள் குர்துகள், ஆர்மீனியர்கள், ஜோர்ஜியர்கள், பாக்தாரிரிஸ், தாலீச் மக்கள், பலோச் மக்கள், அசிரியர்கள், அரேபியர்கள், யூதர்கள் மற்றும் செர்சியர்கள் ஆவர்.
மதம்
தெஹ்ரானியர்கள் பெரும்பான்மையினர் அதிகாரப்பூர்வமாக பன்னிருவர்கள் சியா முஸ்லிம்கள், இது ஈரானின் சஃபாவிட் மாற்றம் முதல் மாநில மதமாக உள்ளது. நகரில் உள்ள மற்ற மத சமுதாயங்கள் சுன்னி மற்றும் மிஸ்டிக் இஸ்லாமிய கிளைகள், பல்வேறு கிறிஸ்துவ பிரிவினைகள், யூதம், ஜோரோஸ்ட்ரியம் மற்றும் பஹாய் நம்பிக்கை மக்கள் ஆகியோர். மசூதிகள், தேவாலயங்கள், யூத கோயில்கள் மற்றும் ஜோரோஸ்ட்ரிய தீ கோயில்கள் உள்ளிட்ட பல மத மையங்கள் உள்ளன.உள்ளூர் குருத்துவாரா கொண்டிருக்கும் மூன்றாவது தலைமுறை இந்திய சீக்கியர்களும் இந்த நகரத்தில் உள்ளனர். இது 2012 ல் இந்திய பிரதம மந்திரி இங்கு விஜயம் செய்துள்ளார்.
காலநிலை
500px|thumb
சுற்றுச்சூழல் பிரச்சனைகள்
தெஹ்ரான் உலகின் மிக மாசுபட்ட நகரங்களில் ஒன்றாக மதிப்பிடப்படுகிறது, மேலும் இது இரண்டு பெரிய தவறுகளுக்கு அருகில் அமைந்துள்ளது.தலைநகரை நகர்த்துவதற்கு ஒரு திட்டம் முன்னதாக பல ஆண்டுகளாக விவாதிக்கப்பட்டது, முக்கியமாக இப்பகுதியின் சுற்றுச்சூழல் பிரச்சினைகள் காரணமாகவே இத்திட்டம் உருவாக்கப்பட்டது.இந்த நகரம் கடுமையான காற்று மாசுபாட்டால் பாதிக்கப்படுகிறது. 80% நகரின் மாசுபாடு காரினால் ஏற்படுகிறது. மீதமுள்ள 20% தொழில்துறை மாசுபாடு காரணமாக உள்ளது. மற்ற மதிப்பீடுகள் தெஹிரானில் 30% காற்று மற்றும் 50% ஒலி மாசுபாட்டிற்கான காரணம் மோட்டார் சைக்கிள்கள்கள் என கண்டுபிடிக்கப்பட்டுள்ளது.மாசுபாட்டின் அபாயங்களைப் பற்றி மக்கள் விழிப்புணர்வை ஏற்படுத்தும் திட்டங்களும் உள்ளன.
பொருளாதாரம்
தெஹ்ரானில் நான்கு விமான நிலையங்கள் இருந்தன. மெஹ்ராபத் சர்வதேச விமான நிலையம் மற்றும் இமாம் கோமெய்னி சர்வதேச விமான நிலையம் ஆகியவை மட்டுமே தற்போது செயல்பாட்டில் உள்ளன.துஷான் டப்பே ஏர்பேஸ் தற்போது மூடப்பட்டுள்ளது. முன்னாள் காலே மோர்கி விமானத்தளம் வேலாயுட் பார்க் என்ற பெயரில் ஒரு கேளிக்கை பூங்காவாக மாற்றப்பட்டுள்ளது.போக்குவரத்துக்கு டெஹ்ரான் தனியார் கார்கள், பேருந்துகள், மோட்டார்சைக்கிள்கள் மற்றும் டாக்சிகள் ஆகியவற்றையே நம்பியுள்ளது.தெஹ்ரான் உலகிலேயே மிகவும் கார் சார்ந்து இருக்கும் நகரங்களில் ஒன்றாகும். டெஹ்ரான் பங்குச் சந்தை, பங்குச் சந்தைகள் சர்வதேச கூட்டமைப்பு (FIBV) மற்றும் யூரோ-ஆசிய பங்கு பரிவர்த்தனை கூட்டமைப்பு நிறுவகத்தின் முழு உறுப்பினராக உள்ளது, சமீபத்திய ஆண்டுகளில் உலகின் மிகச் சிறந்த பங்குச் சந்தைகளில் ஒன்றாக உள்ளது.
ஷாப்பிங்
தெஹ்ரான் பாரம்பரிய பஜாரில் இருந்து நவீன ஷாப்பிங் மால்கள் வரை பல்வேறு வகையான ஷாப்பிங் மையங்களைக் கொண்டுள்ளது. தெஹ்ரானின் கிராண்ட் பஜார் மற்றும் தாஜ்ரிஷ் பஜார் தெஹ்ரானில் மிகப்பெரிய பழைய பஜார்கள் ஆகும்.நகரத்தின் வடக்கு மற்றும் மேற்குப் பகுதிகளில் பெரும்பாலான சர்வதேச வர்த்தக முத்திரை கடைகள் மற்றும் உயர்வர்க்க கடைகளும் அமைந்திருக்கின்றன, மீதமுள்ள ஷாப்பிங் மையங்களும் நகரின் மையத்தில் அமைந்துள்ளது. தெஹ்ரானின் சில்லறை வணிகம் பல புதிதாக கட்டப்பட்ட மால்கள் மற்றும் ஷாப்பிங் மையங்களுடன் வளர்ந்து வருகிறது.
சுற்றுலா
தெஹ்ரான் ஈரானில் உள்ள முக்கிய சுற்றுலா தலங்களில் ஒன்றாகும், இது பல கலாச்சார அம்சங்களை கொண்டுள்ளது.கோலஸ்டன், சதாபாத் மற்றும் நியாவரன் வளாகங்கள் உட்பட நாட்டிலுள்ள கடைசி மன்னர் காலத்தில் கட்டப்பட்ட அரச வளாகங்கள் இங்கு காணப்படுகின்றன.தெஹ்ரான் உலகின் பெரிய நகை தொகுப்பாக இருக்கும் என கருதப்படும் ஈரானிய பேரரசைச் சார்ந்த அரச ஆபரணங்களின் வீடாக இருக்கிறது. இந்நகைகள் ஈரானின் மத்திய வங்கியில் காட்சிக்கு வைக்கப்பட்டுள்ளன.தெஹ்ரான் சர்வதேச புத்தக கண்காட்சி ஆசியாவில் மிக முக்கியமான புத்தக வெளியீட்டு நிகழ்வுகளில் ஒன்றாகும்.
பூங்காக்கள் மற்றும் தோட்டங்கள்
தெஹ்ரானில் 2,100 க்கும் மேற்பட்ட பூங்காக்கள் உள்ளன, பழமையான பூங்கா ஜம்ஷெதியஹ் பூங்கா ஆகும். கஜர் இளவரசன் ஜம்ஷைத் தவலுக்காக ஒரு தனியார் தோட்டமாக இந்த பூங்கா உருவாக்கப்பட்டது, பின்னர் ஈரான் கடைசி பேரரசான ஃபராஹ் டிபாவுக்கு அர்ப்பணிக்கப்பட்டது. தெஹ்ரானுக்குள் இருக்கும் மொத்த பச்சை பகுதி 12,600 ஹெக்டேர் பரப்பளவில் உள்ளது, இது நகரின் பரப்பளவில் 20 சதவீதத்திற்கும் மேலானதாகும்.தெஹ்ரானின் பூங்கா மற்றும் பசுமை வெளியிட சங்கம் 1960 இல் நிறுவப்பட்டது. நகரத்தில் நகர்ப்புற இயல்பைப் பாதுகாப்பதற்காக நிருவப்பட்ட சங்கம் இது. தெஹ்ரானின் பறவைகள் தோட்டம் ஈரானின் மிகப் பெரிய பறவை பூங்கா ஆகும். தேஹ்ரான்-கரஜ் எக்ஸ்பிரஸ்வேயில் அமைந்துள்ள ஒரு பூங்கா சுமார் ஐந்து ஹெக்டேர் பரப்பளவில் 290 வகையான உயிர்களைக் கொண்டுள்ளது.தெஹ்ரானில் நான்கு பூங்காக்கள் பெண்களுக்கு பிரத்தியேகமாக அமைக்கப்பட்டிருக்கின்றன.
மேற்கோள்கள்
பகுப்பு:ஈரானின் நகரங்கள் பகுப்பு:ஆசியத் தலைநகரங்கள்
உலூத்விக் வில்கெல்ம் பெக்கர்
உலூத்விக் வில்கெல்ம் எமில் எர்னெசுட்டு பெக்கர் (Ludwig Wilhelm Emil Ernst Becker) (1860 – 1947) 1935 முதல் தன் ஓய்வு காலம் வரை கிளாசுக்கோ பல்கலைக்கழக இரேஜியசு வானியல் பேராசிரியரும் எடின்பர்கு அரசு வானியல் கழக ஆய்வுறுப்பினரும் ஆவார்.
வாழ்க்கை
செருமனியில் பிறந்த பெக்கர் பான் பல்கலைக்கழகத்தில் கல்வி பயின்றார். இர்ண்டு ஆண்டுகளுக்குப் பிறகு பெர்லின் வான்காணகத்தில் உத்வியாளராகச் சேர்ந்தார். கிராவ்போர்டு, பால்காரெசு குறுநில மன்னர் இவரை 1995 இல் அபர்தீன் அருகில் உள்ள துனெச்டு நகரப்  பெரிய தனியார் வான்காணகத்துக்குப் பொறுப்பேற்க வைத்தார். அந்த நிறுவனம் 1888 இலையுதிர்காலத்தில் மூடப்பட்டதும், அங்கிருந்த கருவிகள் புதிய அரசு வான்காணகம் கட்டியது அங்கே நிறுவ கருவூல ஆணையர்க்ளிடம் ஒப்படைக்கப்பட்டது. இதற்காக, எடின்பர்கில் உள்ள பிளாக்கில் மலை தேர்வு செய்யப்பட்டது. பெக்கரும் பணியாளர்களில் ஒருவராகச் சேர்க்கப்பட்டார். இவர் பிறகு நான்கு ஆண்டுகளுக்கு வானியலுக்கான கிளாசுக்கோ கட்டிலில் பணியமர்த்தப்பட்டார்.
உலூத்விக்கின் கிளாசுக்கோ நகர மக்களுக்கு ஆற்றிய உரைக்கு மற்ற ஐக்கிய இராச்சியப் பல்கலைக்கழக உரைகளைக் காட்டிலும் பரவலாக மக்கள் திரண்டு வந்துள்ளனர்.
இவர் 1935 இல் வானியல் கட்டிலில் இருந்து ஓய்வு பெற்றார். நிஅகழ்காலத் தேவைகளை நிறைவு செய்யும் வக்யில் ஆயத்தப்படுத்திய அரசு வான்காணகத்தை விட்டகன்றார். இந்த வான்காணகத் தொடக்க நாட்களில் இவர் கணிசமான அளவுக்குக் கருவிகளைத் திரட்டிக் கூட்டினார். இவர் இத்தாலியில் உள்ள இலாகுண்டோவில் இறந்தார்.
செருமானிய எதிர்ப்புணர்வு
இவர் 1892 இலேயே கிளாசுக்கோவில் பணியில் சேர்வதற்கு முன்பேபிரித்தானியராக வரிந்துகொள்ளப்பட்டாலும், இது இரண்டாம் உலகப் போரின்போது, மக்களின் கண்ணோட்டத்தை மாற்றத் தவறியதால் கள் பொதுமக்கள் பார்வையில் கூனிக்குறுகும் நெருக்கடியை உருவாக்கியது. எனவே, இவர் பல்கலைக்கழகத்தில் இருந்து விலகியிருக்க நேர்ந்தது. இவர் தனிமைப்பட்டு அவீமூர் உயர்சமவெளிக்குச் சென்று ஓய்வெடுக்கவும் நேர்ந்தது. இவர் இந்தக் கொடுமைகள் முடிவுக்கு வரும்வரை அங்கேயே வாழ்ந்துவந்தார். இக்காலம் போருக்குப் பின் இவர் மீது எதிர்மறை விளைவைச் செலுத்தி செயல்வேகத்தையும் திறமையையும் குறைத்தது. இதுபற்றி டபுள்யூ. எம். சுமார்ட் பின்வருமாறு பதிவு செய்கிறார். "பெக்கர் மென்மையானவரும் பொறுமை காப்பவரும் உணர்ச்சிவயப் படாதவரும் ஆவார். உலகம் என்ன நினத்தாலும், இவரது ஆழ்ந்த அறிவுக்காகவும் அன்பான பண்புகளுக்காகவும் இவரிடம் பயின்ற மாணவரால் பெரிதும் மதிக்கப்பட்டார்."
மேற்கோள்கள்
பகுப்பு:1860 பிறப்புகள் பகுப்பு:1947 இறப்புகள் பகுப்பு:பிரித்தானிய வானியலாளர்கள் பகுப்பு:இசுக்காட்லாந்து வானியலாளர்கள் பகுப்பு:இசுக்காட்லாந்து கணிதவியலாளர்கள்
போட்டா போட்டி
போட்டா போட்டி 2011ஆவது ஆண்டில் யுவராஜ் தயாளன் இயக்கத்தில் வெளியான ஒரு இந்தியத் தமிழ் நகைச்சுவை திரைப்படமாகும். யுவராஜ் தயாளன் எழுத்து, இயக்கத்தில் உருவான முதல் திரைப்படமான இப்படத்தில், முன்னாள் இந்திய துடுப்பாட்ட வீரரான சடகோபன் ரமேஷ், உடன் ஹரிணி இணைந்து முக்கிய கதாப்பாத்திரத்திரங்களில் நடித்திருந்தனர். தொடக்கத்தில் இது "பட்டா பட்டி" என பெயரிடப்பட்டது. 2011 ஆகஸ்டு 5 அன்று வெளியான இத்திரைப்படம் ஒரு சிறந்த பொழுதுபோக்கு திரைப்படமாக அமைந்தது.
வெளியீடு
படத்தின் செயற்கைக்கோள் உரிமையை சன் தொலைக்காட்சி வாங்கியது. இந்தியத் திரைப்படத் தணிக்கை குழு இப்படத்திற்கு "யூ" சான்றிதழ் அளித்தது.
மேற்கோள்கள்
பகுப்பு:2011 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:நகைச்சுவைத் தமிழ் திரைப்படங்கள் பகுப்பு:அறிமுக இயக்குநர் திரைப்படங்கள்
டி. கே. ஜி. நீலமேகம்
'''த. க. கோ. நீலமேகம்' (T. K. G. Neelamegam'')(பிறப்பு: செப்டம்பர் 27, 1963), என்பவர் இந்திய அரசியல்வாதி மற்றும் தமிழகச் சட்டமன்ற உறுப்பினராக உள்ளார். இவர் தமிழ்நாட்டில் உள்ள தஞ்சாவூர் மாவட்டத்தின் தஞ்சாவூர் சட்டமன்றத் தொகுதிக்கு நடைபெற்ற இடைத்தேர்தலில் வெற்றிபெற்று சட்டமன்ற உறுப்பினரானார். இவரது தந்தை த. க. கோவிந்தன் இப்பகுதியில் நன்கு அறியப்பட்ட அரசியல்வாதி மற்றும் முன்னாள் முதல்வர் மு.கருணாநிதிக்கு மிகவும் நெருக்கமானவர். இவர் திமுகவின் மூத்த தலைவர்களுள் ஒருவராவார். மேலும் டி.கே.ஜி. நீலமேகம் திராவிட முன்னேற்ற கழகத்தின் தஞ்சாவூர் நகரச் செயலாளராக உள்ளார்.
2021 சட்டசபைத் தேர்தல்
ஏப்ரல் 6 2021ஆம் ஆண்டு நடைபெற்ற சட்டமன்ற தேர்தலில் திமுக சார்பில் மீண்டும் தஞ்சாவூர் சட்டமன்ற உறுப்பினர் பதவிக்குப் போட்டியிட்டு 103772 வாக்குகள் பெற்று சட்டமன்ற உறுப்பினராகத் தேர்ந்தெடுக்கப்பட்டார்.
மேற்கோள்கள்
பகுப்பு:தமிழ்நாடு சட்டமன்ற உறுப்பினர்கள் பகுப்பு:திராவிட முன்னேற்றக் கழக அரசியல்வாதிகள் பகுப்பு:வாழும் நபர்கள் பகுப்பு:16 ஆவது தமிழ்நாடு சட்டமன்ற உறுப்பினர்கள்
இடலாக்குடி
இடலாக்குடி (Edalakudy) என்பது இந்தியாவின், தமிழ்நாடு மாநிலத்தில், கன்னியாகுமரி மாவட்டத்தில் நாகர்கோவிலில் இருந்து சுசீந்திரம் செல்லும் வழியில் கன்னியாகுமரி நெடுஞ்சாலை (NH 47) யில் அமைந்துள்ள ஒரு நகரம் ஆகும். இவ்வூர் தமிழ்க் கவிஞர், மற்றும் அறிஞர், சதாவதானி செய்குத்தம்பி பாவலர் பிறந்த ஊராகும். இங்கு அரசுப் பள்ளியென்று செயல்படுகிறது. சார் பதிவாளர் அலுவலகம் ஒன்றும் இவ்வூரில் இயங்கி வருகிறது.
மேற்கோள்கள்
பகுப்பு:துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
குடியாத்தம் ஊராட்சி ஒன்றியம்
குடியாத்தம் ஊராட்சி ஒன்றியம், இந்தியாவின் தமிழ்நாட்டின் வேலூர் மாவட்டத்தில் உள்ள இருபது ஊராட்சி ஒன்றியங்களில் ஒன்றாகும். குடியாத்தம் ஊராட்சி ஒன்றியம் 44 ஊராட்சி மன்றங்களை கொண்டுள்ளது. குடியாத்தம் வட்டத்தில் உள்ள இவ்வூராட்சி ஒன்றியத்தின் வட்டார வளர்ச்சி அலுவலகம் குடியாத்தம் நகரத்தில் இயங்குகிறது.
மக்கள் வகைப்பாடு
2011 ஆம் ஆண்டு இந்திய மக்கள் தொகை கணக்கெடுப்பின் படி, குடியாத்தம் ஊராட்சி ஒன்றியத்தின் மொத்த மக்கள் தொகை 1,85,562 ஆகும். அதில் பட்டியல் சமூக மக்களின்  தொகை 51,837 ஆக உள்ளது. பட்டியல் பழங்குடி மக்களின் தொகை 1,249 ஆக உள்ளது.
ஊராட்சி மன்றங்கள்
குடியாத்தம் ஊராட்சி ஒன்றியத்தில் உள்ள 44 கிராம ஊராட்சி மன்றங்களின் விவரம்;
மேற்கோள்கள்
பகுப்பு: வேலூர் மாவட்ட ஊராட்சி ஒன்றியங்கள்
இனானி கடற்கரை
இனானி கடற்கரை (Inani Beach) வங்காளதேசத்தின் காக்சு பசார் மாவட்டத்திலுள்ள உக்கியா துணைமாவட்டத்தில் உள்ளது. 18 கிலோமீட்டர் நீளம் கொண்ட இது காக்சு பசார் கடற்கரையின் ஓர் அங்கமாக கருதப்படுகிறது. இங்கு ஏராளமான பவளக் கற்கள் உள்ளன. இவை மிகவும் கூர்மையானவையாகும். இந்த பவளக் கற்கள் கருப்பு மற்றும் பச்சை நிறத்தில் கோடை அல்லது மழைக் காலங்களில் காணப்படுகின்றன. இனானி கடற்கரையின் யாலியாபாலோங்கு பகுதியில் இக்கற்குவியல் காணப்படுகிறது. கிட்டத்தட்ட வருகைதரும் பார்வையாளர்கள் அனைவரும் இங்கு கூடி புகைப்படம் எடுத்துக்கொள்ள விரும்புவார்கள்.
மேற்கோள்கள்
பகுப்பு:வங்காளதேசம் பகுப்பு:வங்காளதேசத்தின் புவியியல்
பிரான்சு நாட்டுப்பண்
இந்தப்பாடல் ஒரு புரட்சிப்பாடல், விடுதலைப் பாடல், சர்வாதிகாரத்துக்கும் அந்திய ஊடுருவலுக்கும் எதிராக மக்களை ஊக்குவிக்கும் பாடல் என பெயர் பெற்றது. 1795 ஆம் ஆண்டு பிரெஞ்சு தேசியக் கூட்டம் இப்பாடலை முதல் பிரெஞ்சுக் குடியரசு பாடலாக ஏற்றுக்கொண்டது. 1792 மே மாதம் மெர்சலைசிலிருந்து பிரஞ்ச்சு தலைநகரான பாரிசுக்கு வந்த தன்னார்வலர்கள் இப்பாடலை பாடியவாறே வீதிகளில் வலம் வந்தனர். அதிலிருந்து  மார்சியேஸ் என்ற செல்லப் பெயரும் இந்தப் பாடலுக்கு ஒட்டிக்கொண்டது. ஐரோப்பிய நாட்டுப் பண்களில் உள்ள எழுச்சிநடை இசைக்கெல்லாம் இந்தப்பாடலே ஒரு முன்மாதிரி ஆகும். பிற நாட்டு நாட்டுப்பண்கள் தேசிய விழாக்கள், அரசு விழாக்கள் போன்றவற்றில் மட்டுமே இடம்பெறும், ஆனால் பிரஞ்சு நாட்டுப்பண் இந்த நாட்டின் மரபான செவ்வியல் இசையிலும், ஜனரஞ்சகமான இசையிலும் இடம்பிடித்துள்ளது என்பது இதன் சிறப்பு. இடையில் சிலகாலம் இந்தப்பாடல் நாட்டுப்பண் என்ற தகுதியில் இருந்து நீக்கப்பட்டது; பிரான்சின் முதலாம் நெப்போலியன் இந்தப்பாடலுக்கு பதில் வேறுபாடலை நாட்டுப்பண்ணாக வைத்திருந்தார். பத்தாம் லூயி, பதின்மூன்றாம் லூயி ஆகிய மன்னர்கள் இப்படலுக்கு தடைவிதித்தும் இருந்தனர். ஆனால் 1879 இல் மீண்டும் இப்பாடல் நாட்டுப்பண்ணாக அறிவிக்கப்பட்டு தற்போதுவரை இருந்துவருகிறது.
வரிகள்
மிக நீண்டதான இப்பாடலின் முதல் பத்தி மட்டுமே பெரும்பாலும் பாடப்படுகின்றன. ( சிலசமயம் ஐந்தாவது ஆறாவது வரிகள் பாடப்படுகின்றன.)  அந்த முதல் பத்தி பின்வறுமாறு
மேற்கோள்கள்
பகுப்பு:நாட்டுப்பண்கள் பகுப்பு:பிரான்சு
வசீரிஸ்தான்
வசீரிஸ்தான் (Waziristan) (பஷ்தூ மற்றும் وزیرستان,  பாகிஸ்தான் நாட்டின் கைபர் பக்துன்வா மாகாணத்தின் தென்மேற்கு பகுதியில், ஆப்கானித்தான் எல்லையை ஒட்டி அமைந்த பகுதியாகும். வசிரிஸ்தானின் பரப்பளவு 11,585 சகிமீ ஆகும்.   இது பெஷாவருக்கு தெற்கில் 364 கிமீ (226.2 மைல்) தொலைவிலும்; ஆப்கானித்தான் தலைநகர் காபூலுக்கு தெற்கில் 442 கிமீ (274.6 மைல்) தொலைவிலும் உள்ளது.
2017 மக்கள்தொகை கணக்கெடுப்பின் படி, வடக்கு வசீரிஸ்தான் மாவட்டத்தின் மக்கள்தொகை5,43,254 தெற்கு வசீரிஸ்தான் மாவட்டத்தின் மக்கள்தொகை 6,74,065 ஆகும். .வசீரிஸ்தான் மலைப்பகுதிகளில் ஆப்கானித்தான் தலிபான்களின் தீவிரவாத செயல்களின் கூடாரமாக விளங்குவதை, கட்டுப்படுத்த பாகிஸ்தான் அரசு  நடவடிக்கை எடுத்து வருகிறது.
வெளி இணைப்புகள்
* பகுப்பு:வடமேற்கு எல்லைப்புற மாகாணம் * பகுப்பு:நடுவண் நிர்வாகத்தில் பழங்குடிப் பகுதிகள் பகுப்பு:பாக்கித்தான் ஆட்சிப் பிரிவுகள் பகுப்பு:பாக்கித்தானின் புவியியல் பகுப்பு:வடமேற்கு எல்லைப்புற மாகாணம்
சுல்தான் முசபர் II
சுல்தான் முசபர் ஷா II (மலாய் மொழி: Sultan Muzaffar Shah II ibni Almarhum Alauddin Riayat Shah II; ஆங்கிலம்: Sultan Muzaffar Shah II); என்பவர் ஜொகூர் சுல்தானகத்தின் இரண்டாவது அரசர். அலாவுதீன் ரியாட் ஷா II இரண்டாவது மகனார்.
iவர் பதவிக்கு வருவதற்கு முன்னர் ராஜா மூடா பெர்தானா (Raja Muda Perdana) என்று அழைக்கப்பட்டார். ஜொகூர் சுல்தானகத்தை 1564-ஆம் ஆண்டில் இருந்து 1570-ஆம் ஆண்டு வரை ஆட்சி செய்தவர்.
இவரின் தந்தையார் சுல்தான் அலாவுதீன் ரியாட் ஷா II இறந்தவுடன் 1564-ஆம் ஆண்டில் ஜொகூர் சிம்மாசனத்தில் அமர்த்தப்பட்டார். ஜொகூர் மீதான அச்சே படையெடுப்பிற்குப் பிறகு இவரின் தந்தையார் பிடிபட்டார்.
வரலாறு
1564-ஆம் ஆண்டில், அச்சேயின் சுல்தான், அலாவுதீன் அல்-காகர் (Alauddin al-Qahar), அருவின் மீது படையெடுத்து ஜொகூர் சுல்தானகத்தின் ஆளுமையைத் தோற்கடித்தார். அத்துடன் அச்சே படையினர் அருவில் இருந்து ஜொகூர் ஆட்சியாளர்களை வெளியேற்றினர்.
அச்சே சுல்தான், பின்னர் அருவில் இருந்து ஜொகூர் லாமா மீது தாக்குதலைத் தொடங்கினார். அங்கு இருந்த காரா கோட்டையும் ஜொகூர் லாமா நகரமும் அழிக்கப்பட்டன. அலாவுதீன் ரியாத் ஷா கைப்பற்றப்பட்டு அச்சேவுக்குக் கொண்டு வரப்பட்டார்.
இளம் வயதில் இறப்பு
அலாவுதீன் ரியாத் ஷா பின்னர் அங்கு கொல்லப் பட்டார். அவரின் மரணத்திற்குப் பின்னர் மர்கும் சாயிட் அச்சே (Marhum Syahid di Acheh) எனும் சிறப்பு பட்டம் அவருக்கு வழங்கப்பட்டது. அலாவுதீன் ரியாத் ஷாவிற்குப் பிறகு அவரின் மகன் இரண்டாம் முசாபர் ஷா (Muzaffar Shah II) ஆட்சிக்கு வந்தார்.
சுல்தான் முசபர் ஷா II 1565-இல் தன்னுடைய தலைநகரை ஜொகூர் லாமாவில் இருந்து செலுயுட் (Seluyut) எனும் இடத்திற்கு மாற்றினார். அச்சே சுல்தானகத்தின் கட்டுப்பாட்டை அவர் விரும்பவில்லை.
சுல்தான் அப்துல் ஜாலில் ஷா I
அவர் 1570-ஆம் ஆண்டில் விசம் வைக்கப்பட்டு கொல்லப்பட்டார். அதன் பின்னர் அவருடைய மகன் சுல்தான் அப்துல் ஜாலில் ஷா I (Sultan Abdul Jalil Shah I) ஜொகூர் சுல்தானகத்தின் பொறுப்பை ஏற்றார்.
சுல்தான் முசபர் ஷா II-க்கு மூன்று மனைவிகள். அவரின் முதல் மனைவி துன் மாஸ் ஜீவா என்பவர், ஜொகூர் சுல்தானகத்தின் தெமாங்கோங் துன் அசன் என்பவரின் மகளாவார்.
மனைவி துன் திராங்
அவரின் இரண்டாவது மனைவி துன் திராங். இவர் பகாங்கைச் சேர்ந்த ஸ்ரீ நர திராஜா துன் அலி (Tun Ali, Seri Nara Diraja of Pahang) என்பவருக்கும்; துன் பாத்திமா என்பவருக்கும் பிறந்த மகள்.
துன் திராங் மூலமாக சுல்தான் முசபர் ஷா II-க்கு இரு மகன்கள். மூத்தவர் அப்துல் ஜலீல் I (Abdul Jalil I). இளையவர் ராஜா ராடின் ''(Raja Radin). அவரின் மூன்றாவது மனைவி சுல்தான் அலி ஜல்லா அப்துல் ஜலீல் ஷா II (Sultan Ali Jalla Abdul Jalil Shah I) என்பவரின் முன்னாள் மனைவி; மற்றும் ஆச்சே சுல்தான் உசைன் அலி ரியாத் ஷாவின் (Sultan Husain Ali Riayat Shah of Aceh)'' மகளும் ஆவார்.
மேலும் காண்க
பகுப்பு:மலேசிய வரலாறு பகுப்பு:மலேசிய அரசர்கள் பகுப்பு:ஜொகூர் சுல்தான்கள்
வெள்ளீயம்(II) ஆக்சைடு
வெள்ளீயம்(II) ஆக்சைடு (Tin(II) oxide) என்பது SnO என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். சிடானசு ஆக்சைடு என்ற பெயராலும் இச்சேர்மம் அழைக்கப்படுகிறது. வெள்ளீயம் மற்றும் ஆக்சிசன் தனிமங்கள் சேர்ந்து வெள்ளீயம்(II) ஆக்சைடு உருவாகிறது. இச்சேர்மத்தில் +2 என்ற ஆக்சிசனேற்ற நிலையில் வெள்ளீயம் காணப்படுகிறது. நிலைப்புத் தன்மை மிக்க கரு-நீலம் நிற வெள்ளீயம்(II) ஆக்சைடு, சிற்றுறுதி நிலை சிவப்பு வெள்ளீயம்(II) ஆக்சைடு என்ற இரண்டு வகைகளில் இச்சேர்மம் காணப்படுகிறது.
தயாரிப்பு
வெள்ளீயம்(II) உப்பு சோடியம் ஐதராக்சைடு போன்ற காரத்துடன் வினைபுரியும்போது உருவாகும் வெள்ளீயம்(II) ஆக்சைடு நீரேற்றை (SnO•xH2O (x<1)) சூடுபடுத்தினால் நீலம் கலந்த கருப்பு நிறத்தில் வெள்ளீயம்(II) ஆக்சைடு வீழ்படிவாக உருவாகிறது . ஒரு வெள்ளீயம்(II) உப்பு மீது நீரிய அமோனியாவின் செயலால் உற்பத்தி செய்யப்படும் வீழ்படிவை மென்மையாக வெப்பப்படுத்துவதன் மூலம் சிற்றுறுதி நிலை சிவப்பு வெள்ளீயம்(II) ஆக்சைடை தயாரிக்க முடியும் . சிடானசு ஆக்சலேட்டு எனப்படும் வெள்ளீயம்(II) ஆக்சலேட்டை காற்று இல்லாமல் கட்டுப்படுத்தப்பட்ட கார்பன் டை ஆக்சைடு சூழலில் சூடுபடுத்தினால் தூய்மையான வெள்ளீயம்(II) ஆக்சைடை ஆய்வகங்களில் தயாரித்துக் கொள்ள முடியும். இதேமுறையில் பெர்ரசு ஆக்சைடும் மாங்கனசு ஆக்சைடும் தயாரிக்கப்படுகின்றன